## Obvezatne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

### NN 15/1999 (11.2.1999.), Obvezatne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

# **IZBORNO POVJERENSTVO REPUBLIKE HRVATSKE**

Na osnovu članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", br. 90/92, 69/95, 59/96 i 63/96), Izborno povjerenstvo
Republike Hrvatske propisuje

## **OBVEZATNE UPUTE BROJ OLS-II**

### **O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE**

1. Odluka Vlade Republike Hrvatske o raspisivanju izbora za članove
predstavničkog tijela jedinice lokalne samouprave - Gradskog vijeća Grada
Garešnice objavljena je dana 8. veljače 1999. godine ("Narodne novine",
br. 14/99).

2. Rokovi teku od dana

**9. veljače 1999. godine od 00:00 sati**

3. Prijedlozi kandidata za članove predstavničkog tijela jedinice lokalne
samouprave, navedenog u točki 1. ovih Obvezatnih uputa koji se biraju pojedinačno
u izbornoj jedinici kao i prijedlozi lista kandidata moraju biti dostavljeni
Gradskom izbornom povjerenstvu Grada Garešnice najkasnije u roku od 12
dana, dakle do

**20. veljače 1999. godine do 24:00 sata**

(Članak 16. stavak 1. i 2.)

4. Općinsko izborno povjerenstvo Grada Garešnice od svih pravovaljano
predloženih kandidata mora sastaviti i objaviti listu kandidata izbornih
jedinica u roku od 48 sati od isteka roka iz točke 3. ovih Obvezatnih uputa.

Općinsko izborno povjerenstvo Grada Garešnice mora prihvatiti i objaviti
sve pravovaljano predložene općinske kandidacijske liste, kao i zbirnu
listu svih pravovaljano predloženih kandidatskih lista u roku od 48 sati
od isteka roka iz točke 3. ovih Obvezatnih uputa.

Općinsko izborno povjerenstvo Grada Garešnice mora objaviti u lokalnim
glasilima liste kandidata izbornih jedinica, te sve prihvaćene kandidatske
liste i zbirnu listu kandidatskih lista za izbor članova Gradskog vijeća
Grada Garešnice u roku od 48 sati od isteka roka iz točke 3. ovih Obvezatnih
uputa, dakle do:

**22. veljače 1999. godine do 24:00 sata**

(Članak 17. stavak 1., 2. i 3.)

5. Izborna promidžba traje od dana objave lista kandidata izbornih jedinica
i zbirne kandidatske liste jedinice lokalne samouprave pa do 24 sata prije
izbora, dakle od

**23. veljače 1999. godine od 00:00 sati do**

**19. ožujka 1999. godine do 24:00 sata**

(Članak 19.)

6. Zabrana izborne promidžbe (izborna šutnja) kao i svako objavljivanje
prethodnih rezultata ili procjena rezultata izbora traje od:

**20. ožujka 1999. godine od 00:00 sati do**

**21. ožujka 1999. godine do 24:00 sata**

(Članak 21.)

7. Općinsko izborno povjerenstvo Grada Garešnice mora imenovati članove
i zamjenike članova biračkog odbora najkasnije pet dana prije dana održavanja
izbora za članove Gradskog vijeća Grada Garešnice dakle do:

**15. ožujka 1999. godine do 24:00 sata**

(Članak 36. stavak 3.)

8. Gradsko izborno povjerenstvo Grada Garešnice mora objaviti koja su
biračka mjesta određena s naznakom koji će birači glasovati na pojedinom
biračkom mjestu najkasnije pet dana prije dana održavanja izbora, dakle
do:

**15. ožujka 1999. godine do 24:00 sata**

(Članak 37. stavak 3.)

9. Glasovanje traje neprekidno

**21. ožujka 1999. godine od 7:00 do 19:00 sati**

Biralište se zatvara u 19:00 sati. Biračima koji su se zatekli na biralištu
omogućit će se glasovanje i nakon 19 sati.

(Članak 44. stavak 1.)

10. Birački odbor mora dostaviti zapisnik o svom radu s ostalim izbornim
materijalom Gradskom izbornom povjerenstvu Grada Garešnice, najkasnije
u roku od 12 sati od zatvaranja birališta, dakle

**22. ožujka 1999. godine do 7:00 sati**

(Članak 49.)

11. Gradsko izborno povjerenstvo Grada Garešnice utvrdit će rezultate
glasovanja na biračkim mjestima na svom području najkasnije u roku od 24
sata od zatvaranja birališta, dakle

**22. ožujka 1999. godine do 19:00 sati**

(Članak 50. stavak 1.)

12. Gradsko izborno povjerenstvo Grada Garešnice, kad utvrdi rezultate
glasovanja za članove općinskog vijeća, objavit će odmah rezultate izbora
sukladno zapisnicima o radu biračkih odbora.

(Članak 53.)

ZAŠTITA IZBORNOG PRAVA

13. Ustavnost i zakonitost izbora za članove predstavničkog tijela jedinice
lokalne samouprave nadzire Ustavni sud Republike Hrvatske i rješava izborne
sporove.

(Članak 55.)

14. Prigovor zbog nepravilnosti u postupku kandidiranja mogu podnijeti:

- politička stranka, dvije ili više političkih stranaka, odnosno birači
koji su predložili kandidata za člana predstavničkog tijela jedinice lokalne
samouprave odnosno listu, kao i nezavisni kandidati i nositelji nezavisnih
lista.

(Članak 56. stavak 1.)

15. Prigovor zbog nepravilnosti u postupku izbora mogu podnijeti samo
one stranke o čijim se kandidatskim listama glasovalo na izborima, nezavisni
kandidati, odnosno nositelji nezavisnih lista o kojima se glasovalo.

(Članak 56. stavak 2.)

16. Prigovori zbog nepravilnosti u postupku kandidiranja i izbora članova
općinskog vijeća podnose se Županijskom izbornom povjerenstvu Županije
bjelovarsko-bilogorske u roku od

**48 sati računajući od isteka dana kada je izvršena radnja na koju
je stavljen prigovor, dakle od 00:00 sati idućeg dana**

(Članak 57. stavak 1. u svezi s člankom 58. stavak 1.)

17. Županijsko izborno povjerenstvo dužno je donijeti rješenje o prigovoru
u roku od

**48 sati od isteka dana kada mu je dostavljen prigovor, odnosno od
isteka dana kada su dostavljeni izborni materijali na koje se odnosi prigovor,
dakle od 00:00 sati idućeg dana**

(Članak 58. stavak 2.)

18. Protiv rješenja Županijskog izbornog povjerenstva, podnositelj prigovora,
kao i kandidat za člana predstavničkog tijela jedinica lokalne samouprave,
imaju pravo žalbe Ustavnom sudu Republike Hrvatske.

Žalba se podnosi putem Županijskog izbornog povjerenstva Županije bjelovarsko-bilogorske
Ustavnom sudu Republike Hrvatske.

(Članak 60. stavak 1. i 3.)

19. Žalba se podnosi u roku od

**48 sati računajući od isteka dana kad je primljeno pobijano rješenje,
dakle od 00:00 sati idućeg dana**

(Članak 60. stavak 2.)

20. Ustavni sud Republike Hrvatske dužan je odlučiti o žalbi u roku
od

**48 sati od isteka dana primitka žalbe, dakle od 00:00 sati idućeg
dana**

(Članak 60. stavak 4.)

Klasa: 013-01/99-01/01
Urbroj: 599-01-99/13
Zagreb, 9. veljače 1999.

Predsjednik
**Ivan Mrkonjić,** v. r.

Uputa, NN 15/1999-331